CELEX: 32014D0173
Language: sl
Date: 2014-03-18 00:00:00
Title: 2014/173/SZVP: Sklep Političnega in varnostnega odbora BiH/21/2014 z dne 18. marca 2014 o imenovanju poveljnika operacije EU v okviru vojaške operacije Evropske unije v Bosni in Hercegovini in razveljavitvi Sklepa BiH/17/2011

29.3.2014   
            
            
               SL
            
            
               Uradni list Evropske unije
            
            
               L 95/29
            
         SKLEP POLITIČNEGA IN VARNOSTNEGA ODBORA BiH/21/2014
   z dne 18. marca 2014
   o imenovanju poveljnika operacije EU v okviru vojaške operacije Evropske unije v Bosni in Hercegovini in razveljavitvi Sklepa BiH/17/2011
   (2014/173/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe;
   ob upoštevanju Skupnega ukrepa Sveta 2004/570/SZVP z dne 12. julija 2004 o vojaški operaciji Evropske unije v Bosni in Hercegovini (1) in zlasti člena 6 Skupnega ukrepa,
   ob upoštevanju naslednjega:
   
               (1)
            
            
               Svet je v skladu s členom 6(1) Skupnega ukrepa 2004/570/SZVP za sprejemanje ustreznih sklepov o imenovanju poveljnika operacije EU pooblastil Politični in varnostni odbor (PVO).
            
         
               (2)
            
            
               Politični in varnostni odbor je 14. januarja 2011 sprejel Sklep BiH/17/2011 (2) o imenovanju generala Richarda SHIRREFFA, namestnika vrhovnega poveljnika zavezniških sil v Evropi (DSACEUR), za poveljnika operacije EU za vojaško operacijo Evropske unije v Bosni in Hercegovini.
            
         
               (3)
            
            
               NATO je na mesto generala Richarda SHIRREFFA sklenil imenovati generala Adriana BRADSHAWA. Slednji začne opravljati dolžnosti 28. marca 2014. General Adrian BRADSHAW bi moral generala Richarda SHIRREFFA nadomestiti tudi v vlogi poveljnika operacije EU v okviru vojaške operacije Evropske unije v Bosni in Hercegovini.
            
         
               (4)
            
            
               Sklep BiH/17/2011 bi bilo zato treba razveljaviti.
            
         
               (5)
            
            
               V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo.
            
         
               (6)
            
            
               Evropski svet je na zasedanju v Københavnu 12. in 13. decembra 2002 sprejel izjavo, v skladu s katero se ureditev „Berlin plus“ uporablja in izvaja le za tiste države članice Unije, ki so tudi članice zveze NATO ali pogodbenice „Partnerstva za mir“ in so v ta namen sklenile dvostranske sporazume o varnosti z zvezo NATO –
            
         SPREJEL NASLEDNJI SKLEP:
   Člen 1
   General Adrian BRADSHAW je od 28. marca 2014 imenovan za poveljnika operacije EU v okviru vojaške operacije Evropske unije v Bosni in Hercegovini.
   Člen 2
   Sklep BiH/17/2011 se razveljavi.
   Člen 3
   Ta sklep začne veljati 28. marca 2014.
   
      V Bruslju, 18. marca 2014
      
         
            Za Politični in varnostni odbor
         
         
            Predsednik
         
         W. STEVENS
      
   
   
      (1)  UL L 252, 28.7.2004, str. 10.
   
      (2)  Sklep Političnega in varnostnega odbora BiH/17/2011 z dne 14. januarja 2011 o imenovanju poveljnika operacije EU v okviru vojaške operacije Evropske unije v Bosni in Hercegovini (UL L 18, 21.1.2011, str. 41).